10/11/2015 | Administración LocalMunicipal
Valdoviño
Anuncio aprobación definitiva modificación Ordenanza fiscal municipal reguladora do imposto sobre vehículos de tracción mecánica

O Pleno do concello de Valdoviño, en sesión ordinaria do día 21 de agosto de 2015, acordara aprobar inicialmente a modificación da Ordenanza fiscal reguladora do imposto sobre vehículos de tracción mecánica. Someteuse o expediente a información pública, mediante anuncio no BOP núm.179 de 18 de setembro e no Taboleiro de Anuncios do Concello polo prazo de 30 días hábiles, a contar dende o seguinte ao da publicación, a efectos de presentación de reclamacións e suxestións polos interesados. Durante este periodo de exposición pública non se presentaron reclamacións nen suxestións, polo o que acordo de aprobación ata agora inicial, enténdese definitivamente adoptado sen necesidade de novo acordo plenario. Non cabe recurso en vía administrativa de acordo co disposto no artigo 170.3 da Lei 30/1992, de RXAP e PAC, se ben se pode impugnar directamente perante a xurisdición contencioso-administrativa, a teor do artigo 25 da citada Lei 30/92, no prazo de dous meses contados dende o día seguinte ao da publicación deste anuncio no BOP da Coruña, e deberá presentarse ante a Sala do Contencioso-Administrativo do Tribunal de Xustiza de Galicia, consonte o prescrito nos artigos 10.1 e 46 da LRXCA. Para a súa entrada en vigor, publicase agora o texto integro da modificación da Ordenanza. “ 3.2, Para poder obter as exencións á que se refire o parágrafo e) e g) do apartado 1 do artigo 93 do Texto refundido da Lei reguladora das facendas locais aprobado polo RDL 2/2004 do 5 de marzo, os interesados deberán instar a súa concesión con anterioridade á data do devengo do imposto, en caso contrario a concesión terá efectos dende o período impositivo seguinte ó da solicitude, indicando as características do vehiculo, a súa matricula, a causa do beneficio e acreditar mediante a presentación da documentación na que consten a realidade do alegado. A notificación na que se resolva a concesión da exención servirá de documento acreditativo da súa existencia. Esta solicitude deberá renovarse cada ano, presentando os documentos necesarios durante o primeiro bimestre de cada exercicio económico. “artigo 9. Bonificacións. Establécense unhas bonificacións ao abeiro do artigo 95.6 do Real Decreto legislativo 2/ 2004, do 5 de marzo, polo que se aproba o texto refundido da Lei reguladora das facendas locais: 1. Gozarán dunha bonificación do 100% os vehículos históricos, tendo esta consideración aqueles que cumpran os requisitos establecidos no art.2 do Real Decreto 1247/1995 do 14 de xullo, polo que se aproba o regulamento de vehículos históricos.2. Gozarán dunha bonificación do 100% os vehículos que teñan unha antigüidade mínima de vinte cinco anos contados a partir da data da súa fabricación, tomándose como tal, se esta non se coñecera, a da súa primeira matriculación ou, no seu defecto, a data na que o correspondente tipo ou variante se deixou de fabricar.3. Para poder gozar das anteriores bonificacións, os interesadoa deberán instar a súa concesión indicando as características do vehículo, a súa matrícula e a antigüidade. Para estes efectos deberán acompañar á solicitude de bonificación os documentos que acrediten o cumprimento dos requisitos para gozar da mesma, ben por medio de copia cotexada da ficha técnica, o permiso de circulación do vehículo ou certificado de fabricante ou de Industria respecto da data na que se deixou de fabricar o modelo en cuestión. No caso de vehículos históricos acreditarase aportando a catalogación como tal polo órgano competente da comunidade antónoma.4. Os interesados deberán presentar a solicitude antes da data do devengo do imposto. En caso contrario a bonificación aplicarase dende o exercicio seguinte ao da solicitude. Declarada a bonificación pola administración tributaria local, expedirase un documento que acredite a súa concesión. Con carácter xeral, as bonificacións non terán carácter retroactivo, no obstante, cando a bonificación se solicite antes de que a liquidación sexa firme, concederase se na data do devengo do imposto concorren os requisitos esixidos para o seu recoñecemento. A presente modificación da ordenanza fiscal entrará en vigor o mesmo dia da súa publicación no boletín oficial da provincia, e será de aplicación o mesmo dia da publicación do seu texto integro no Boletín oficial da provincia, permañecendo en vigor ata a súa modificación ou derrogación expresa. Valdoviño, 26 de outubro de 2015 A alcaldesa en funcións, Asdo.: Rosa Ana García López